CELEX: 32013D0127
Language: bg
Date: 2013-03-11 00:00:00
Title: 2013/127/ЕС: Решение на Съвета от 11 март 2013 година за изменение на Решение 1999/70/ЕО относно външните одитори на националните централни банки по отношение на външните одитори на Central Bank of Cyprus

14.3.2013   
            
            
               BG
            
            
               Официален вестник на Европейския съюз
            
            
               L 70/6
            
         РЕШЕНИЕ НА СЪВЕТА
   от 11 март 2013 година
   за изменение на Решение 1999/70/ЕО относно външните одитори на националните централни банки по отношение на външните одитори на Central Bank of Cyprus
   (2013/127/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръка ЕЦБ/2013/3 на Европейската централна банка от 4 февруари 2013 г. до Съвета на Европейския съюз относно външните одитори на Central Bank of Cyprus (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки на Евросистемата се проверяват от независими външни одитори, препоръчани от управителния съвет на ЕЦБ и одобрени от Съвета на Европейския съюз.
            
         
               (2)
            
            
               Мандатът на настоящите външни одитори на Central Bank of Cyprus ще изтече след одита за финансовата 2012 година. Поради това е необходимо да се назначат външни одитори за периода, започващ от финансовата 2013 година.
            
         
               (3)
            
            
               Central Bank of Cyprus избра KPMG Limited за свои външни одитори за финансовите години от 2013 до 2017.
            
         
               (4)
            
            
               Управителният съвет на ЕЦБ препоръча назначаването на KPMG Limited за външни одитори на Central Bank of Cyprus за финансовите години от 2013 до 2017.
            
         
               (5)
            
            
               Целесъобразно е да се приеме препоръката на управителния съвет на ЕЦБ и Решение 1999/70/ЕО на Съвета (2) да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 14 от Решение 1999/70/ЕО се заменя със следното:
   
      „14.   KPMG Limited се одобряват за външни одитори на Central Bank of Cyprus за финансовите години от 2013 до 2017.“
   
   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е Европейската централна банка.
   
      Съставено в Брюксел на 11 март 2013 година.
      
         
            За Съвета
         
         
            Председател
         
         E. GILMORE
      
   
   
      (1)  ОВ C 37, 9.2.2013 г., стр. 1.
   
      (2)  ОВ L 22, 29.1.1999 г., стр. 69.